หุ้นพลังงานดันหุ้นไทยทะยานขึ้น12จุด
ผลพวงจากราคาน้ำมันที่สูงขึ้น ทำให้มีแรงซื้อหุ้นกลุ่มพลังงานหนาแน่น ดันหุ้นไทยพุ่ง 12 จุด
30 ม.ค. 2556

ผลพวงจากราคาน้ำมันที่สูงขึ้น ทำให้มีแรงซื้อหุ้นกลุ่มพลังงานหนาแน่น ดันหุ้นไทยพุ่ง 12 จุด
ตลาดหุ้นไทย วิ่งแรงเกินคาด  ปิดตลาดวันที่ 30 ม.ค. 2556 ดัชนีพุ่งแรง 12.05 จุด หรือ 0.81%  ปิดที่ระดับ  1,490.82 จุด ท่ามกลางมูลค่าการซื้อขายหนาแน่นถึง 62,168.40 ล้านบาท  โดยหุ้นกลุ่มพลังงานเป็นพระเอก ดัชนีปรับขึ้นแตะระดับสูงสุด 1,492.72 จุด และต่ำสุดที่ 1,479.64 จุด
หุ้นที่มีการซื้อขายสูงสุด 5 อันดับแรกคือ 
1.บริษัทปตท.(PTT)  ปิดที่  348   บาท เพิ่มขึ้น 13 บาท 
2.บริษัท ทรูคอร์ปอเรชั่น (TRUE)  ปิดที่  6.95 บาท เพิ่มขึ้น 0.35 บาท 
3. บริษัทปตท.เคมิคอล(PTTGC)   ปิดที่ 80.75 บาท บวก 2.25 บาท 
4. บริษัทเบอร์ลี่ ยุคเกอร์ (BJC)ปิดที่ 76.25 บาท เพิ่มขึ้น 5 บาท 
5. บริษัทปตท.สำรวจและผลิตปิโตรเลียม(PTTEP)  ปิดที่ 166.50 บาท บวก 3.50 บาท
มาร์เก็ตติง กล่าวว่า  ตลาดหุ้นไทยปรับตัวขึ้นตามตลาดหุ้นเอเชีย โดยตลาดหุ้นญี่ปุ่นดีดขึ้นแรงมากที่สุด 2.28%   และได้รับผลดีจากราคาน้ำมันในตลาดโลกปรับตัวขึ้นมากกว่า 1 เหรียญสหรัฐต่อบาร์เรล ทำให้นักลงทุนเฮโลเข้าซื้อหุ้นกลุ่มพลังงาน โดยกระจุกตัวในครอบครัวปตท. และคาดว่าจะมีแรงซื้อต่อเนื่องถึงวันพรุ่งนี้(31ม.ค.) ถ้าหากที่ประชุมคณะกรรมการธนาคารกลางสหรัฐ(เฟด) ไม่มีข่าวลบออกมา ก็มีโอกาสให้ดัชนีหุ้นขึ้นไปทดสอบระดับ 1,500 จุดได้
ส่วนวันที่ 30 ม.ค.ที่ผ่านมา  บริษัทพลังงานบริสุทธ์ (EA) เข้าซื้อขายในตลาดหลักทรัพย์เอ็มเอไอ (mai) เป็นวันแรก แม้ว่าจะเปิดด้วยราคาไม่สูงนัก  ที่ 5.95 บาท  เทียบกับราคาเสนอขายที่ 5.50 บาท แต่หลังจากนั้นมีแรงซื้อเข้ามาต่อเนื่อง จนผลักดันให้ราคาขึ้นไปสูงสุดที่ 8.05 บาท ก่อนมาปิดที่ระดับ 7.60 บาท เพิ่มขึ้น  2.10 บาท หรือ แจกกำไรคนจองซื้อถึง 38.18% ด้วยมูลค่าการซื้อขายมากถึง 14,253.42 ล้านบาท